text: Eva Kjer Hansen får chefens opbakning på Twitter
  16 februar 2016 kl. 06.41
  Statsminister Lars Løkke Rasmussen (V) forsvarer regeringens landbrugspakke på Twitter - og bakker dermed op om miljø- og fødevareminister Eva Kjer Hansen (V).
  
  
  
  Statsminister Lars Løkke Rasmussen skriver på Twitter,  at der i landbrugspakken er taget hensyn til miljøet.
  - Før FV (folketingsvalget, red.) lagde de blå partier en 16 punkters plan for landbruget. Den har vi leveret - med respekt for miljøet. Fuldstændig som aftalt!, tweeter Løkke
  Dermed har miljø- og fødevareminister Eva Kjer Hansen opbakning fra sin chef, inden hun tirsdag i næste uge skal  til samråd i Folketingets miljø- og fødevareudvalg.
  Før FV lavede de blå partier en 16 pkt.plan for landbruget. Den har vi leveret - med respekt for miljøet. Fuldstændig som aftalt! #dkpol
  
  